Ojaküla kihistik
Ojaküla kihistik (inglise keeles Ojaküla Member) on ordoviitsiumi ladestu Aseri lademe Aseri kihistusse kuuluv kihistik. Seda hakkasid esimesena eristama Ago Aaloe ja Karl Orviku aastal 1958. Kihistik on nime saanud Ojaküla küla järgi. Kihistiku stratotüübiks on Ojaküla paemurd. Ojaküla kihistik on Aseri kihistu ülemine kihistik. Kihistiku all lamab Malla kihistik. Kihistik koosneb ooide sisaldavast lubjakivist, mis on kohati suure liiva sisaldusega. Jägala jõest läänes esindab kihistik ainsana Aseri ladet.